EkBass/fiwiki-20250220-pages-articles huggingface dataset:
Jan Ormerod

Jan Ormerod, oik. Janette Louise Ormerod, o.s. Hendry (23. syyskuuta 1946 Bunbury, Länsi-Australia, Australia – 23. tammikuuta 2013 Cambridge, Cambridgeshire, Britannia) on australialaissyntyinen brittiläinen kuvittaja ja lastenkirjailija. Hän muutti Australiasta Britanniaan 1980. Ormerod opiskeli muotoilua ja työskenteli taidekouluissa ja collegeissa ensimmäisen lapsensa syntymään saakka. Siinä vaiheessa hän kiinnostui kirjankuvituksesta ja arveli, että se edellyttäisi muuttoa joko Australian itäisiin valtioihin tai Lontooseen. Niinpä perhe muutti Lontooseen. Haastattelussa vuonna 2002 brittiläisellä verkkosivulla Adhocilla Ormerod sanoo: Ormerod kuvitti sekä brittiläisten että amerikkalaisten kirjailijoiden tekstejä, ja hän teki kuvat Viking Kestrelin vuonna 1988 julkaisemaan J. M. Barrien Peter Panin laitokseen. Hän on saanut lastenkirjoistaan lukuisia palkintoja. ==Suomennetut teokset== * Isä tuli kotiin (Dad's Back), suom. Riitta Mäyrälä. Porvoo: WSOY, 1985 ISBN 951-0-12636-5. Sarja: Isän kulta 1 (Kirjassa virh. ISBN 951-0-12635-0) * Sottapytty (Messy baby), suom. Riitta Mäyrälä. Porvoo: WSOY, 1985 ISBN 951-0-12637-3. Sarja: Isän kulta 2 * Lukee (Reading), suom. Riitta Mäyrälä. Porvoo: WSOY, 1985 ISBN 951-0-12638-1. Sarja: Isän kulta 3 * Nukkuu (Sleeping), suom. Riitta Mäyrälä. Porvoo: WSOY, 1985 ISBN 951-0-12639-X. Sarja: Isän kulta 4 * Maija ja Karhu (Maudie and Bear), kirjoittanut Jan Ormerod; kuvittanut Freya Blackwood; suomentanut Leena Perttula. Hämeenlinna: Karisto, 2011 ISBN 978-951-23-5362-0 * Vaihtovauvat (The Swap), kuvitus: Andrew Joyner; suomentanut Suvi Clarke. Stavanger: Sandviks; 2014. ISBN 978-82-305-1799-4 == Lähteet == Luokka:Australialaiset lasten- ja nuortenkirjailijat‎ Luokka:Australialaiset kuvittajat Luokka:Brittiläiset lasten- ja nuortenkirjailijat‎ Luokka:Vuonna 1946 syntyneet Luokka:Vuonna 2013 kuolleet
Alex Azar

Alex Michael Azar II (s. 17. kesäkuuta 1967) on yhdysvaltalainen lakimies ja entinen yritysjohtaja, joka toimi maansa terveysministerinä Donald Trumpin I hallituksessa. Presidentti Donald Trumpin hallituksen alkuperäinen terveysministeri Tom Price erosi virastaan syyskuussa 2017 hänen kalliilla yksityiskoneilla tehdyistä virkamatkoistaan nousseen kohun vuoksi. Trump nimitti Azarin ehdokkaakseen uudeksi terveysministeriksi 13. marraskuuta. Senaatti hyväksyi Azarin nimityksen 24. tammikuuta 2018, ja hän astui virkaansa viisi päivää myöhemmin. Azar on konservatiivina tunnettu republikaani ja tukenut taloudellisesti useiden republikaanipoliitikkojen vaalikampanjoita. Hän on edeltäjänsä tavoin kritisoinut presidentti Barack Obaman kaudella toteutettua terveydenhoitouudistusta. Azarilla on sekä lakitieteellinen että talous- ja yhteiskuntatieteellinen korkeakoulututkinto. Hän on työskennellyt lakimiehenä, George W. Bushin hallituksessa sosiaali- ja terveysministeriön asiantuntijatehtävissä ja apulaisterveysministerinä sekä vuosina 2007-2017 lääkeyhtiö Eli Lilly and Companyn palveluksessa ensin yhtiön johtavana lobbarina ja lopulta konsernin Yhdysvaltain toimintojen johtajana. Azarilla on äitinsä puolelta osittain venäjänjuutalaiset sukujuuret, isänsä puolelta hän on amerikanlibanonilainen. == Lähteet == == Aiheesta muualla == Luokka:Trumpin hallituksen jäsenet Luokka:Yhdysvaltalaiset juristit Luokka:Yhdysvaltain terveysministerit Luokka:Yhdysvaltalaiset republikaanipoliitikot Luokka:Amerikanlibanonilaiset Luokka:Amerikanvenäläiset Luokka:Vuonna 1967 syntyneet Luokka:Elävät henkilöt
Montluçon

Montluçon on kunta Ranskassa Allier'n departementissa Auvergne-Rhône-Alpesin alueella. Se on Auvergnen toiseksi suurin kaupunki ja se sijaitsee Cherjoen varrella. Kaupungin keskiaikaisesta keskustasta on viisitoista rakennusta nimetty historiallisesti arvokkaiden rakennusten listalle. Keskellä kaupunkia oleva Bourbonin herttuoiden linna (Château des Ducs de Bourbon) hallitsee näkyvyydellään maisemaa.Auvergnen matkailusivut Kaupungissa on useita näyttäviä puistoja. Louvièren linnan (Château de la Louvière) linnan puisto on rakennettu Versailles’n Petit Trianon tyyliseksi. Yhdysvaltain presidentin Woodrow Wilsonin mukaan on nimetty Wilsonin puisto (Jardin Wilson), jossa on ruusutarhoja ja nurmialueita. Tiedosto:25._Montluçon_25_décembre_sous_la_neige.JPG|Louvièren linnan puisto Tiedosto:Montluçon_050.JPG|Wilsonin puutarha ==Lähteet== ==Aiheesta muualla== Luokka:Allierin kunnat
Rx

Rx voi tarkoittaa seuraavia: * Lexus RX, japanilaisvalmisteinen crossover- automalli * Rx, ravintolavaunu.
José Pardo y Barreda

José Pardo y Barreda (24. helmikuuta 1864 – 3. elokuuta 1947) oli perulainen poliitikko, joka toimi maansa presidenttinä kaksi kautta, 1904–1908 ja 1915–1919. Hän edusti "siviilipuoluetta", Partido Civilista, joka oli perustettu vastustamaan korruptoitunutta sotilasvaltaa. == Lähteet == Luokka:Perun presidentit Luokka:Vuonna 1864 syntyneet Luokka:Vuonna 1947 kuolleet
Dorothy Granger

Dorothy Granger (21. marraskuuta 1912 New London, Ohio, Yhdysvallat – 4. tammikuuta 1995 Los Angeles, Kalifornia) oli yhdysvaltalainen näyttelijä. Granger tunnettiin parhaiten rooleistaan lyhyissä komediaelokuvissa, esim. Laurelin ja Hardyn, W.C. Fieldsin ja Charley Chasen elokuvissa. Komediaroolien lisäksi hän teki pieniä rooleja myös kokoillan elokuvissa esittäen usein pulleita neitokaisia, esim. elokuvissa Tyttöjä alle 20:n (1938) ja 4 lainsuojatonta (1940). Hänet muistettiin myös Hal Roachin Boy Friends- lyhytelokuvasarjasta 1930-luvulla. Granger aloitti näyttelijänuransa 1920-luvun lopulla. Myöhemmällä urallaan Granger nähtiin esim. Leon Errolin tuittupäisenä vaimona useissa lyhytelokuvissa 1940-luvulla, ja pienissä sivurooleissa televisiossa ja elokuvissa, kuten Sadepuun maassa (1957). Granger oli naimisissa John Hilderin kanssa ja hänen uransa päättyi 1960-luvulla. Granger menehtyi syöpään 82-vuotiaana vuonna 1995. == Lähteet == *http://www.imdb.com/name/nm0335046/?ref_=nv_sr_1 Luokka:Yhdysvaltalaiset näyttelijät Luokka:Vuonna 1912 syntyneet Luokka:Vuonna 1995 kuolleet
Aitomonikirjaaja

Aitomonikirjaaja (Polygraphus poligraphus) on kaarnakuoriaisten (Scolytinae) alaheimoon kuuluva monikirjaajalaji. Aitomonikirjaaja on tumma himmeiden suomujen peittämä ja noin 2,2-3,0 mm pitkä kaarnakuoriainen. Aitomonikirjaaja esiintyy pääasiassa kuusissa, mutta lajia on tavattu myös männyistä ja muistakin havupuista. Aitomonikirjaaja ilmestyy ensisijaisesti heikentyneisiin pystypuihin, jotka kärsivät tilapäisesti esim. kuivuudesta, mutta joskus myös terveisiin puihin. Laji tekee puun kaarnaan tähtimäisen syömäkuvion ja toukkakäytävien päät ulottuvat nilaan saakka. Aitomonikirjaajan toukkien syönti vähentää puun nestevirtauksia ja saa runsaana tai useina vuosina jatkuessaan aikaan puun kuivumisen. Tuhot ovat useimmiten kuitenkin pienialaisia. Aitomonikirjaaja on levinnyt koko maahan ja on yleinen Etelä- Suomessa. Aitomonikirjaajan luonnollisia saalistajia ovat ainakin hukkakartukas (Nudobius lentus) ja kämäräpihkalude (Scoloposcelis pulchella). Aitomonikirjaajassa loisivat ainakin punkkeihin kuuluva Pyemotes dryas ja vainopistiäisiin kuuluva Ropalophorus polygraphus. ==Lähteet== == Aiheesta muualla == *Laji.fi: Aitomonikirjaaja (Polygraphus poligraphus) *Metsäntutkimuslaitos (Metla): Aitomonikirjaaja (Polygraphus poligraphus) *Pherobase: Semiochemicals of Polygraphus poligraphus *Centre for Agriculture and Biosciences International (CABI): Polygraphus poligraphus Luokka:Kaarnakuoriaiset
Manuel Candamo

Manuel González de Candamo e Iriarte (14. heinäkuuta 1841 – 7. toukokuuta 1904) oli perulainen poliitikko, joka toimi maansa presidenttinä syyskuusta 1903 toukokuussa 1904 tapahtuneeseen kuolemaansa asti. Candamo oli varakkaan perheen poika, joka opiskeli oikeustiedettä ja matkusteli sitten Kaukoidässä ja Euroopassa. Palattuaan Peruun hän liittyi Civilismo-puolueeseen ja osallistui Perun keskuspankin perustamiseen. Hän nousi Liman pormestariksi ja senaatin puhemieheksi. Kun sisällissota pakotti Andrés Avelino Cáceresin eroamaan, Candamo johti väliaikaishallitusta, joka järjesti uudet vaalit, jotka Nicolás de Piérola voitti. Vuonna 1904 hän oli Civilismo-puolueen presidenttiehdokkaana ja sai 99 % äänistä. Seuraavana keväänä hänen terveytensä kuitenkin heikkeni, ja hän lähti sairauslomalle ja kuoli kuukautta myöhemmin. Valtaan nousi varapresidentti Serapio Calderón, joka järjesti uudet vaalit, jotka voitti Civilismo-puolueen ehdokas José Pardo y Barreda. Candamon valtakausi osui jaksolle, jota on kutsuttu "aristokraattien tasavallaksi". Civilismo-puolue hallitsi vaaleja, ja äänioikeutta rajoitettiin lukutaidon ja omaisuuden mukaan. Talouskasvu oli nopeaa, ja yhteiskunta modernisoitui vauhdilla. == Lähteet == Luokka:Perun presidentit Luokka:Vuonna 1841 syntyneet Luokka:Vuonna 1904 kuolleet
Chandragupta I

Chandragupta I (305–335) oli Intian alueella sijainneen Gupta-valtakunnan perustaja ja ensimmäinen hallitsija. Chandragupta I kruunautti itsensä Pataliputrassa vuonna 320 kuninkaitten kuninkaaksi ja julisti rahoihinsa painetussa tekstissä Gupta-kauden alkaneen. Hän oli korkea-arvoisesta perheestä ja avioitui vauraimpiin klaaneihin kuuluneen Licchavin valtion prinsessan kanssa, mikä varmisti Chandraguptan aseman. Gupta-valtakunta laajeni hänen aikanaan koko Pohjois-Intian alueelle. Hän luopui vallasta 335, jolloin kuninkaaksi tuli hänen poikansa Samudragupta. ==Lähteet== Luokka:Intialaiset hallitsijat Luokka:Vuonna 305 syntyneet Luokka:330-luvulla kuolleet
Ionis Education Group

Ionis Education Group (aiemmin Groupe Ionis) on eräs yksityisten korkeakoulun tai täydennyskoulutusta antavan oppilaitosten ryhmä Ranskassa. Oppilaitosrypäs sai alkunsa vuonna 1980 Marc Sellanin perustamasta ISEG-kauppakorkeakoulusta; useita oppilaitoksia kokoava Ionis Education Group perustettiin vuonna 2002. Ryhmittymään kuuluu noin 29 oppilaitosta (vuonna 2023).Ionis Education Group, la garantie longévité == Oppilaitokset == === Tekniikan ala === * Concours Advance * École pour l'informatique et les techniques avancées * École pour l'informatique et les nouvelles technologies * ESME Sudria * IA Institut * Institut Polytechnique des Sciences Avancées * Institut Sup'Biotech de Paris * E-Artsup * Epitech Digital * Epitech Executive * IONIS School of Technology and Management * Coding Academy * SecureSphere by EPITA * Supinfo * Web@cademie === Kaupan ja liiketoiminnan ala === * Institut supérieur de gestion (ISG) * ISG Luxury Management * ISG RH * ISG Sport Business Management * Institut supérieur européen de gestion group (ISEG) * ICS Bégué * Institut supérieur européen de formation par l'action * MOD'SPE Paris * XP, the international esport & gaming school === Muut === * École des technologies numériques appliquées * Fondation IONIS * IONIS 361 * IONISx * PHG Academy == Lähteet == == Aiheesta muualla == * Groupe Ionis Luokka:Ranskan koulutus Luokka:Pariisi
The Passions

The Passions oli brittiläinen post-punkia ja uutta aaltoa tuottava yhtye, joka perustettiin vuonna 1978 ja lopetettiin vuonna 1982. Yhtyettä pidetään yhden hitin ihmeenä heidän vuoden 1981 singlensä ”I’m in Love with a German Film Star” takia. Kappale sijoittui Britannian singlelistan sijalle 25. ==Jäsenet== *Barbara Gogan – kitara, laulu (1978–1982) *Claire Bidwell – bassokitara (1978–1980) *Richard Williams – rummut (1978–1982) *Dack Dyde – kitara (1978) *Mitch Barker – laulu (1978–1979) *Clive Timperley – kitara (1978–1981) *David Agar – bassokitara (1980–1982) *Kevin Armstrong – kitara (1982) *Jeff Smith – koskettimet (1982) *Stephen Wright – kitara (1982) ==Diskografia== ===Studioalbumit=== * Michael & Miranda (Fiction, 1980) * Thirty Thousand Feet Over China (Polydor, 1981) * Sanctuary (Polydor, 1982) ===Kokoelma-albumit=== * Passion Plays (Polydor, 1985) ===Singlet=== * ”Needles and Pills” / ”Body and Soul” (1979) * ”Hunted” / ”Oh No, It’s You” (1979) * ”The Swimmer” / ”War Song” (1980) * ”I’m in Love with a German Film Star” / ”(1981) * ”Skin Deep” / ”I Radiate” (1981) * ”The Swimmer” (uudelleenjulkaisu) / ”Some Fun” (1981) * ”Africa Mine” / ”I Feel Cheap” (1982) * ”Jump for Joy” / ”The Story” (1982) * ”Sanctuary” / ”Tempting Fate” (1982) * ”Sanctuary” / ”Tempting Fate” / ”Stop That Man” (1982) * ”Love is Essential” / ”Jump for Joy” (1982) * ”I’m in Love with a German Film Star” (2006) ==Lähteet== ==Aiheesta muualla== * Luokka:Brittiläiset post-punk-yhtyeet Luokka:Brittiläiset uuden aallon yhtyeet
Shooting Stars Award

Shooting Stars Award on vuosittain Berliinin elokuvajuhlilla kymmenelle nuorelle eurooppalaiselle näyttelijälle annettava palkinto. Shooting Stars esittelee uusia lahjakkaita eurooppalaisia näyttelijöitä ja tällä tavalla edistää eurooppalaista elokuvaa. Suomalaisnäyttelijöistä palkinnon ovat saaneet ainakin Irina Björklund, Samuli Vauramo, Jasper Pääkkönen, Kari-Pekka Toivonen, Tommi Eronen, Minna Haapkylä, Pihla Viitala, Laura Birn, Emmi Parviainen ja Seidi Haarla. == Lähteet == Luokka:Elokuvapalkinnot
Rodrigo Borja Cevallos

Rodrigo Borja Cevallos (s. 19. kesäkuuta 1935) on ecuadorilainen juristi ja poliitikko, joka toimi maansa presidenttinä 1988–1992. Borja Cevallos edustaa sosiaalidemokraatteja, ja presidentiksi noustuaan hän muutti politiikan suuntaa täysin oikeistomiljönääri León Febres Corderoin jälkeen. Borjan Ecuador oli ulkopoliittisesti liittoutumaton maa, jossa vallitsi monipuoluehallitus ja sekatalous. Hänen kaudelleen osui suuri intiaanien kansannousu vuonna 1990, joka sai hallinnon havahtumaan alkuperäiskansojen maanomistuksen ongelmiin. Borja Cevallos ei kyennyt ratkaisemaan pahenevaa taloudellista kriisiä. == Lähteet == Luokka:Ecuadorin presidentit Luokka:Vuonna 1935 syntyneet Luokka:Elävät henkilöt
Luettelo maista, joissa ei ole tuloveroa

Tämä on luettelo valtioista joissa ei ole tuloveroa. Valtio Tulovero (minimi) Tulovero (maksimi) 0% 0% 0% 0% (8,8% sosiaaliturvavero) 0% 0% 0% 0% 0% 0% 0% 0% 0% 0% 0% 0% 0% 0% 0% 0% 0 % 0 % 0% 0% 0% (ulkomaalaiset) 2,5% (zakat) (maan kansalaiset) 0% (ulkomaalaiset) 2,5% (zakat) (maan kansalaiset) 0% 0% 0% 0% ==Katso myös== *Tasavero *Veroparatiisi *Verovapaus *Työn verotus ==Lähteet== Luokka:Verotus
Thirty Thousand Feet Over China

Thirty Thousand Feet Over China on brittiläisen post-punkin ja uuden aallon yhtyeen The Passionsin toinen studioalbumi, jonka Polydor Records -levy-yhtiö julkaisi 18. syyskuuta 1981. Albumi sijoittui Britannian albumilistan 92. sijalle. Se sisältää yhtyeen hittisinglen ”I’m in Love with a German Film Star”. ==Kappaleet== # (tuottanut Peter Wilson) # # (tuottanut The Passions ja Peter Wilson) # # # # # # # ==Kokoonpano== ===The Passions=== *Barbara Grogan – laulu, kitara; piano kappaleessa ”Small Stones” *Clive Timperley – kitara, laulu; piano kappaleessa ”Someone Special” *David Agar – bassokitara, laulu; kitara kappaleessa ”Small Stones”, lyömäsoittimet kappaleessa ”Skin Deep” *Richard Williams – lyömäsoittimet ===Muut tekijät=== *Martin Moss, Pete Buhlmann – äänisuunnittelu *Jeff Veitch – kansikuvan valokuvaus ==Arvostelut== *AllMusic: ==Lähteet== Luokka:The Passionsin albumit Luokka:Vuoden 1981 albumit
Cebu (täsmennyssivu)

Sanat Cebu ja Cebuano tarkoittavat seuraavia asioita: * Cebuanot eli cebut, filippiiniläisen etnisen ryhmän Visayojen alaryhmä * Cebu tai Cebu city, kaupunki Filippiineillä * Cebuano, filippiiniläinen austronesialainen kieli * Cebu, saari Filippiineillä * Cebun provinssi, Filippiinien provinssi * Metro Cebu, Filippiinien toiseksi suurin suurkaupunkialue == Katso myös == * Cebuano * Keski-Visayas * Visayas * Visayat Luokka:Yhdistettävät artikkelit
Verohelvetti

Verohelvetti on leikillinenKielitoimiston sanakirja ilmaus maalle tai alueelle, jossa on korkea verotusaste tai erityisen vaikea verobyrokratia. Verohelvetti nähdään tavallisesti veroparatiisin vastakohtana. Joidenkin mielipiteiden mukaan verohelvetille on ominaista, että maan talous kärsii liiasta verotuksesta. Professori Matti Virénin mielestä kireä verotus on harmaan talouden aiheuttaja. Virénin mukaan yritystoiminta kärsii verohelvetissä siitä, että tavalliset ihmiset tekevät usein tarvitsemansa palvelun itse sen sijaan että tilaisivat saman palvelun ammattitaitoiselta yrittäjältä. ==Katso myös== * Verokiila * Verosuunnittelu ==Lähteet== Luokka:Verotus Luokka:Poliittiset käsitteet
Knapperskär

Knapperskär on saari Espoon Suvisaaristossa. Se on uloin Espoon kaupungin ulkoilusaarista. Knapperskär sijaitsee runsaat puoli kilometriä Gåsgrundista lounaaseen ja noin kolme kilometriä Suvisaariston pääsaarista kaakkoon. Knapperskärin pinta-ala on viitisen hehtaaria. Sen maasto on suhteellisen matalaa silokalliota. Mäntymetsää on jonkin verran saaren länsiosassa ja koilliskulmalla. Etelärannalta avautuu Suomenlahden ulappa. Knapperskärin pohjoisrannalla on pieni venesatama. Knapperskär on osa Uudenmaan maakunnallista virkistysalueverkostoa. == Lähteet == == Aiheesta muualla == *Tiedostopalvelu.maanmittauslaitos.fi *Knapperskär, Uusimaa, Finland — Sunrise, Sunset and Daylength *Saariston osayleiskaavaluonnos (Selostus (pdf, 2481 kt)) * Retkipaikka.fi Luokka:Espoon saaret Luokka:Suvisaaristo
Atovakoni

Atovakoni (C22H19ClO3) on naftokinonijohdannaisiin kuuluva orgaaninen yhdiste. Yhdistettä käytetään lääketieteessä malarian ja keuhkokuumeen hoitoon ja estolääkityksenä. ==Ominaisuudet ja käyttö== Atovakoni estää dihydro- orotaattidehydrogenaasientsyymin toimintaa mikrobeissa ja tämän seurauksena solujen ATP:n biosynteesi lakkaa ja energiavarastot ehtyvät. Atovakoni on tehokas keuhkokuumetta aiheuttavaa sientä Pneumocystis jirovecii vastaan ja lisäksi se tehoaa malariaa aiheuttaviin Falciparum-suvun alkueläimiin ja toksoplasmoosia aiehuttavaan Toxoplasma gondii-alkueläimeen. Malarian estolääkityksenä atovakonia otetaan yhdessä proguaniilin kanssa resistenttiyden muodostumisen ehkäisemiseksi. ==Haittavaikutukset== Atovakoni on kohtalaisen hyvin siedetty lääkeaine. Haittavaikutuksina voi ilmetä päänsärkyä, ihottumaa ja vatsaoireita kuten vatsakipua ja ripulointia. Lisäksi neutropenia ja anemia ovat mahdollisia sivuvaikutuksia. ==Lähteet== Luokka:Alkueläinlääkkeet Luokka:Malarialääkkeet
Fylkir

Íþróttafélagið Fylkir on islantilainen urheiluseura. Fylkir on kotoisin Árbæristä, joka on osa Reykjavíkin kaupunkia. Sen jalkapallojaosto pelaa kaudella 2018 maan korkeimmalla sarjatasolla Úrvalsdeildissa. Luokka:Islantilaiset urheiluseurat Luokka:Islantilaiset jalkapalloseurat Luokka:Vuonna 1967 perustetut urheiluseurat Luokka:Reykjavíkin urheilu
Velasco (1764)

Velasco (San Luis Obispo) oli Espanjan laivaston vuonna 1764 vesille laskettu Velasco-luokan kaksikantinen 68-tykkinen linjalaiva. == Valmistus == Edward Bryantin suunnittelema alus tilattiin Astillero Realilta Cartagenasta, missä köli laskettiin 21. toukokuuta 1762. Alus laskettiin vesille 18. elokuuta 1764 ja valmistui 19. lokakuuta.threedecks.org == Palvelus == Alukselle siirrettiin 19. lokakuuta 1764 Cartagenassa linjalaiva Atlanten miehistö. Alus vei 21. maaliskuuta 1765 Cartagenasta Portugalin lähettilään Napoliin päällikkönään Francisco Javier Everardo Tilly y Paredes. Se palasi 1. kesäkuuta Cartagenaan, missä se liitettiin Marqués de la Victorian laivastoon, jonka tehtävänä oli kuljettaa Parman prinsessa María Luisa Genovaan. Aluksen aseistus riisuttiin 11. elokuuta 1765 Cartagenassa. Alus oli 3. maaliskuuta - 3. heinäkuuta 1766 telakalla.Winfield et al 2023 s. 140 Alus palautettiin palvelukseen 1769 partiointiin. Alus siirrettiin 21. maaliskuuta 1770 huollettavaksi, mistä se vapautui 13. elokuuta. Se oli 19. syyskuuta - 24. joulukuuta 1770 telakalla rungon vaurioiduttua vesirajan alapuolelta. Alus oli 14. tammikuuta 1775 Alicantessa ja lähti 23. kesäkuuta Cartagenasta Algeriin Pedro Gonzálezin lippulaivana. Se saapui 5. joulukuuta Cartagenasta linjalaiva Monarcan ja fregatti Santa Margaritan kanssa Cádiziin. Alus lähti 21. toukokuuta 1776 Cádizista laivastossa, jonka muut alukset olivat linjalaivat Monarca, Oriente, San Francisco de Paula ja San Eugenio sekä fregatit Santa Catalina ja Liebre. Lisäksi laivastoon kuului pari pienempää alusta. Alus palasi 22. heinäkuuta Cádiziin kolaroituaan San Francisco de Paulan kanssa. Korjausten jälkeen alus palasi 15. elokuuta Lissaboninlahtea saartaneeseen laivastoon, mistä se palasi 11. marraskuuta laivaston kanssa Cádiziin. Kesäkuusta marraskuuhun 1777 alus oli Ferrolissa ja vuonna 1778 telakalla Carracassa. Alus lähti 23. kesäkuuta 1779 Cádizista Córdovan laivaston mukana 1. Englannin kanaalin sotaretkelle. Se saapui 13. syyskuuta Brestiin 20 linjalaivan ja niitä saattaneiden fregattien ja prikien kanssa. Alus palasi 3. helmikuuta 1780 Cádiziin, mistä se lähti 28. huhtikuuta Solano Boten laivueen mukana. Alus saapui Havannasta Floridan rannikolle Pensacolan sotaretkelle. Tammikuusta maaliskuuhun 1782 aluksen takilointia ja köliä korjattiin Havannassa. Alus osallistui 14. huhtikuuta 1782 alkaen aina maaliskuuhun 1783 Karibian operaatioihin. Se palasi 20. heinäkuuta Cádiziin Solanon laivueen mukana. Alus siirrettiin 22. marraskuuta 1783 Cartagenassa reserviin ja poistettiin alusluettelosta 4. syyskuuta 1796. Aluksen romuttamisesta annettiin 25. lokakuuta 1796 käsky, joka toteutettiin vuonna 1801. == Lähteet == * === Viitteet === Luokka:Velasco-luokan linjalaivat
Velasco

Velasco voi tarkoittaa seuraavia asioita tai henkilöitä: *Acisclo Antonio Palomino de Castro y Velasco, Antonio Palomino (1653–1726), espanjalainen taidemaalari ja -kirjailija *Ángel Velasco Marugán, Lin (s. 1986), espanjalainen futsalpelaaja *Antonio Ignacio Velasco García (1929–2003), venezuelalainen katolinen arkkipiispa ja kardinaali *Carlos Velasco Carballo (s. 1971), espanjalainen jalkapalloerotuomari *Francisco Javier Vergara y Velasco (1860–1914), kolumbialainen maantieteilijä, kartanpiirtäjä ja historioitsija *José María Velasco Ibarra (1893–1979), Ecuadorin presidentti *José Trinidad Sepúlveda Ruiz-Velasco (1921–2017), meksikolainen katolinen piispa *Julio Velasco (s. 1952), argentiinalainen lentopallovalmentaja *Juan Velasco Alvarado (1910–1977), perulainen kenraali, Perun presidentti 1968–1975 *Luis Vicente de Velasco (1711–1762), espanjalainen amiraali *Mansueto Velasco (s. 1974), filippiiniläinen nyrkkeilijä *Omar Apolonio Velasco, Omar Apollo (s. 1997), yhdysvaltalainen laulaja ja lauluntekijä *Pedro Velasco, Jr. (1937–2023), yhdysvaltalainen lentopalloilija *Roel Velasco (s. 1972), filippiiniläinen nyrkkeilijä *Roger Velasco (s. 1977), yhdysvaltalainen näyttelijä ja malli *Tomás de Torrejón y Velasco (1644–1728), espanjalais- perulainen säveltäjä ;Espanjan laivasto: *Velasco-luokka, kolmen 1760-luvulla rakennetun linjalaivan muodostama alusluokka **Velasco (1764), Velasco-luokan 68-tykkinen linjalaiva *Velasco (1818), linjalaiva, entinen Venäjän keisarikunnan laivaston Tryoch Svuatitley *Velasco-luokka, kahdeksan 1880-luvulla rakennetun panssarikansiristeilijän muodostama alusluokka **Velasco (1881), Velasco-luokan panssarikansiristeilijä *Velasco (1923), Alsedo-luokan hävittäjä. *Velasco (L11), maihinnousualus (LST), entinen Yhdysvaltain laivaston USS Terrebonne Parish (LST-1156).
Pyhän Mikaelin kirkko (Duntisbourne Rouse)

Pyhän Mikaelin kirkko on kyläkirkko Gloucestershiressa Englannissa. Se on rakennettu viimeistään 1100-luvun alussa. Laatikkotyyppiset penkit, joista monissa on ovet, ovat 1700-luvulta. Kuusikulmion muotoinen saarnatuoli on puusta. Kirkko on Grade I -suojelukohde vuodesta 1958. == Lähteet == Luokka:Gloucestershiren kirkot Luokka:Kivikirkot Luokka:Grade I -luokan rakennukset Englannissa
Jim Nill

Jim Edvward Nill (s. 11. huhtikuuta 1958 Hanna (paikkakunta), Alberta) on kanadalainen entinen jääkiekkoilija, joka vuodesta 2013 on toiminut NHL-liigan Dallas Starsin GM:nä. ==Pelaajaura== St. Louis Blues varasi Nillin NHL:n varaustilaisuuden 1978 3. kierroksella 89. pelaajana. Bluesin lisäksi hän on pelannut NHL:ää Vancouver Canucksin, Boston Bruinsin, Winnipeg Jetsin ja Detroit Red Wingsin riveissä vuosina 1981–1990. Detroitissa hän voitti Stanley Cupin neljästi. Nill pelasi 45 A-maaottelua Kanadan jääkiekkomaajoukkueessa ja osallistui ennen NHL-uraana Lake Placidin talviolympialaisiin 1980. ==Pelaajauran jälkeen scouttina== Lopetettuaan pelaajauransa 1991 Nill työskenteli Ottawa Senatorsin ja Detroit Red Wingsin scouttina. Detroitin organisaatiossa hän oli voittamassa neljästi Stanley Cupia 1996–1997, 1997–1998, 2001–2002 ja 2007–2008. ==Dallas Starsin GM== Huhtikuussa 2013 Nill palkattiin Red Wingsin toimistosta Dallas Starsin GM:ksi. Nillin aikakaudella Starsin paras saavutus on ollut läntisen konferenssin runkosarjan voitto kaudella 2015–2016. Nillin Starsiin pelaajakaupoilla hankkimia pelaajia ovat esimerkiksi Sergei Gontšar, Shawn Horcoff ja Jason Spezza. Luokka:Kanadalaiset jääkiekkovaikuttajat Luokka:Kanadalaiset jääkiekkoilijat Luokka:Vuonna 1958 syntyneet Luokka:Elävät henkilöt
Käyvän arvon rahasto

Käyvän arvon rahasto tarkoittaa joidenkin suomalaisten yhtiöiden taseessa esiintyvää erää, johon merkitään rahoitusvälineiden ja sijoituskiinteistöjen käyvän arvon muutos. Käyvän arvon rahasto kuuluu yrityksen sidottuun omaan pääomaan. Käyvän arvon rahastoa käytetään vain harvoin. Rahasto liittyy kirjanpitolain mahdollisuuteen arvostaa rahoitusvälineet ja sijoituskiinteistöt käyvän arvon mukaisesti hankintamenoperusteen sijaan. Lähtökohtaisesti käyvän arvon lisäykset merkitään silloin rahoitustuotoksi ja vähennykset rahoituskuluksi, ei käyvän arvon rahastoon. Rahastoon arvonmuutos merkitään vain, kun IFRS-standardi sitä edellyttää. Käyvän arvon rahasto on sekä osakeyhtiössä että osuuskunnassa sidottu rahasto. Sitä ei voida jakaa omistajille edes velkojien suostumuksella, eikä sitä voi käyttää osakepääoman korottamiseen. == Katso myös == * Arvonkorotusrahasto * Oma pääoma * Uudelleenarvostusrahasto == Lähteet == == Aiheesta muualla == * Lausunto ministeriöasetuksen 1315/2004 tarkoittamasta rahoitusvälineiden merkitsemisestä käyvän arvon rahastoon Luokka:Taseen rahastot
Santa Rosalía (1767)

Santa Rosalía oli Espanjan laivaston vuonna 1767 vesille laskettu 26-tykkinen fregatti. == Valmistus == Jorge Juanin piirustuksiin perustuva Eduardo Bryantin suunnittelema alus tilattiin 21. tammikuuta 1766 Artillero Realilta Cartagenasta, missä köli laskettiin 5. kesäkuuta. Alus laskettiin vesille 1. huhtikuuta 1767 ja otettiin palvelukseen 11. huhtikuuta päällikkönään Francisco de Vera y Maicas.Winfield et al 2023 s. 233-234 Alkuperäisen suunnitelman mukaan alukselle piti sijoittaa 26 kappaletta 12 naulan tykkejä, mutta näistä kuusi korvattiin 8 naulan tykeillä. Vuonna 1785 aluksen puolikannelle asennettiin kuusi kappaletta 6 naulan tykkejä ja etukannelle kaksi. == Palvelus == Alus lähti 2. toukokuuta 1767 fregatti Garzotan kanssa Cartagenasta suojaten kymmenen rahtilaivan saattuetta. Saattue kuljetti 513 jesuiittaa. Saattue saapui 20. toukokuuta Civitavecchiaan, mistä alus siirtyi Ajaccioon. Se lähti 6. lokakuuta Ajacciosta Cartagenaan, jonne se saapui 12. lokakuuta. Alus saapui 20. kesäkuuta 1795 mukanaan yli viiden miljoonan peson aarteet Cádiziin, missä sen aseistus riisuttiin. Alus myytiin 7. maaliskuuta 1803 ja romutettiin. == Lähteet == * === Viitteet === Luokka:Espanjan laivaston fregatit
Rauhanpiippu (täsmennyssivu)

Rauhanpiippu voi tarkoittaa seuraavia: * rauhanpiippu eli calumet, Pohjois- Amerikan alkuperäiskansojen tupakointiväline * Rauhanpiippu, Veikko Huovisen romaani vuodelta 1956 ** Rauhanpiippu, romaaniin perustuva näytelmä vuodelta 1965 * Rauhanpiippu, Helsingin yliopistolla toiminut opiskelijoiden rauhanjärjestö.
Korva-, nenä- ja kurkkutautioppi

Korva-, nenä- ja kurkkutautioppi tai otorhinolaryngologia on lääketieteen ala, joka on erikoistunut korva-, nenä- ja kurkkutautien tutkimukseen ja hoitoon. ==Lähteet== == Aiheesta muualla == Luokka:Kirurgia
Uudelleenarvostusrahasto

Uudelleenarvostusrahasto tarkoittaa IFRS-tilinpäätöksessä joidenkin yhtiöiden taseessa esiintyvää erää. Uudelleenarvostusrahasto kuuluu yrityksen sidottuun omaan pääomaan. Uudelleenarvostusrahaston saa esittää vain yritys, joka noudattaa kansainvälistä tilinpäätössäännöstöä. Suomalaisessa FAS- tilinpäätöksessä uudelleenarvostusrahastoa ei ole. Uudelleenarvostusrahasto liittyy aineellisten käyttöomaisuushyödykkeiden arvostamiseen IAS 16 -standardin mukaisesti. IFRS-sääntöjä noudattava kirjanpitovelvollinen valitsee laatimisperiaatteekseen joko hankintamenomallin tai uudelleenarvostusmallin. Uudelleenarvostusmallissa aineellinen käyttöomaisuushyödyke uudelleenarvostetaan riittävän säännöllisesti. Taseeseen merkitään hyödykkeen uudelleenarvostuspäivän käypä arvo vähennettynä sen jälkeen kertyneillä poistoilla ja arvonalennuksilla. Tavoitteena on, ettei hyödykkeen kirjanpitoarvo poikkea olennaisesti arvosta, joka saataisiin käyttämällä tilinpäätöspäivän käypää arvoa. Jos hyödykkeen arvo on noussut, lisäystä ei kirjata tuloslaskelmaan voitoksi vaan uudelleenarvostusrahastoon. Lisäys kirjataan kuitenkin tuloslaskelmaan, jos se kumoaa saman hyödykkeen uudelleenarvostuksesta johtuvan vähennyksen, joka on aiemmin vähennetty tuloslaskelmassa. Jos hyödykkeen arvo on laskenut, vähennys merkitään tuloslaskelmaan. Jos kuitenkin uudelleenarvostusrahastoon on aiemmin kirjattu tästä hyödykkeestä lisäys, vähennys veloitetaan uudelleenarvostusrahastosta siltä osin, kun vähennys ei ylitä rahastoon aiemmin kirjattua määrää. Uudelleenarvostusrahastoa ei voi käyttää osingonjakoon, muuhun varojenjakoon tai osakepääoman korottamiseen. == Katso myös == * Arvonkorotusrahasto * Käyvän arvon rahasto * Oma pääoma == Lähteet == Luokka:Taseen rahastot
Amurinviini

Amurinviini eli amurinviiniköynnös (Vitis amurensis) on Kaukoidässä kasvava viiniköynnös. Sen luonnonmuotoja ja joitakin lajikkeita kasvatetaan koristekasvina, ja varsinkin luonnollisilla kasvualueillaan myös viinin ja viinirypäleiden takia. Se on sukunsa parhaiten kylmää kestäviä lajeja. Lajin kerrotaan kestävän ongelmitta jopa 40 asteen pakkasia, mutta samalla se on keväällä kasvun alettua melko arka myöhäisille keväthalloille.Mustilan arboretum: Vitis amurensis – amurinviini Viitattu 2.7.2020. Amurinviini on puutuvavartinen köynnös, joka voi luonnossa kasvaa jopa 20 metriä pitkäksi. Köynnös kiipeää tuen ympärille kiertyvien kärhien avulla. Yleensä 3- tai 5-sormiliuskaiset lehdet kasvavat 9–25 senttimetrin levyisiksi, ja kasvavat vuorottain köynnösvarressa. Kukat ovat luonnossa yleensä yksikotisia, mutta viljelyyn otetut lajikkeet ovat tavallisesti kaksineuvoisia. Kukat ovat tuulipölytteisiä, ja niistä kypsyy hedelmä eli rypäle. Neuvostoliitossa ja Kiinassa amurinviinistä on jalostettu ja siitä on risteytetty muutamia lajikkeita pohjoisen viininviljelykulttuurin edistämiseksi. Osa näistä on päätynyt risteytyksiin myös muualle. Amurinviiniä perimässään kantavia lajikkeita ovat mm. Rondo, Severny, Zarya Severa, Zilga ja Hasanski Sladki. == Lähteet == == Aiheesta muualla == Luokka:Viiniköynnökset
Rakennusrahasto

Rakennusrahasto tarkoittaa suomalaisen asunto-osakeyhtiön taseessa esiintyvää oman pääoman erää. Rakennusrahasto kuuluu asunto-osakeyhtiön sidottuun omaan pääomaan. Rakennusrahastoon merkitään usein tontin ja rakennusten rakennuskustannuksia vastaava rahamäärä. Sinne voidaan kirjata myös määrä, joka vastaa huomattavien korjaustöiden tai uudistusten kustannuksia, esimerkiksi putkistojen uusimiskustannukset. == Rahaston kerryttäminen == Kun asunto-osakeyhtiö perustetaan, osa osakkeiden merkintähinnasta voidaan merkitä rakennusrahastoon. Osakeannissa osakkeiden merkintähinta voidaan merkitä rakennusrahastoon joko kokonaan tai osittain. Rakennusrahastoon voidaan merkitä muitakin rahasuorituksia yhtiökokouksen päätöksellä. Tällaisia voivat olla esimerkiksi perusparannuksia tai lainaosuuksien suorituksia varten osakkeenomistajilta ennakkoon kerätyt varat. Rakennusrahasto voi muodostua kiinteistön hankintaa tai korjaamista varten otetun lainan takaisinmaksun perusteella. Se voi toimia myös ennakkorahastona niin, että sinne merkitään osakkaiden vastikesuorituksia tulevia korjauksia varten. Rahastoon merkitsemisen kannalta ei ole merkitystä, onko kustannukset peritty suoraan osakkailta vai lainan kautta. == Varojen käyttö == Asunto-osakeyhtiö ei saa hankkia tai lunastaa omia osakkeitaan rakennusrahaston varoilla. == Lähteet == Luokka:Taseen rahastot
Ympäristönhoito

Ympäristönhoito (tai ympäristön hoitaminen) on laaja ammattiala, jonka edustajien tehtävänä on hoitaa luonnon-, viher- ja ulkoiluympäristöjä sekä ehkäistä ympäristöongelmien syntymistä. Ympäristönhoitajan tehtäviin kuuluvat esimerkiksi * ympäristön tilan ja ympäristövaikutusten arviointi * näytteiden otto ja tietojen kerääminen maastossa * jätehuolto * lähiympäristöjen hoitaminen * maisemanhoito * ulkoilu- ja retkeilyreittien rakentaminen * metsien luonnonhoito sekä metsien ja soiden ennallistaminen * perinnemaisemien ja -biotooppien hoitaminen * vesistöjen ja kalakantojen hoitotyöt * pesimäpaikkojen rakentaminen * riistanhoito. == Lähteet == Luokka:Ammatit hoito
Pristerodon

Pristerodon on sukupuuttoon kuollut dikynodontteihin kuuluva terapsidien suku. Pristerodonin nimi tarkoittaa ”sahaavaa hammasta” ja se eli Loping-epookin aikana Permikaudella nykyisesen Etelä-Afrikan alueella. ==Ominaisuudet== Pristerodon oli kasvinsyöjä. Se oli alle metrin pituinen pieni dikynodontti, jolla on kulmahampaan takaisia hampaita. Kallon pituus sillä on alle 150 millimetriä. Pristerodonilla on myös useiden muiden basaalisten eli niin sanotusti ”alkukantaisten” dikynodonttien tavoin os nasale -luussa keskinen kohouma. Pristerodonin fossiileita on löydetty Etelä-Afrikan Kapmaalta. Useimmat suvun lajit tunnetaan vain pääkallon ja alaleuan perusteella, eivätkä nämäkään luut ole joka löydöllä hyvin säilyneitä. Ainoastaan Länsi-Kapista löydetyt P. boonstrai (fossiilin tunnus: BSP 1934 VIII 27) ja P. whaitsi (R 451) tunnetaan myös kallontakaisesta luurangosta, mutta ne ovat molemmat puutteellisia, sirpaleisia. ==Luokittlu== Pristerodon kuuluu Pristerodontiaan ja heimoon Pristerodontidae (Eumantelliidae). Muut heimon jäsenet katsotaan nykyään oikeastaan Pristerodonin synonyymeiksi. *Lahko: Therapsida (terapsidit) **Alalahko: Anomodontia ***Kladi: Chainosauria ****Osalahko: Dicynodontia (dikynodontit) *****Kladi: Pristerodontia ******Heimo: Pristerodontidae / Eumantelliidae *******Suku: Pristerodon ===Fylogenia=== Sidor (2003), lisätty Kwazulusaurus Maisch, (2002): Kuva:Pristerodon 1.jpg|Pristerodonin pääkallo Kuva:Pristerodon mackayi scale.svg|Pristerodon mackayin koko verrattuna ihmiseen ==Lähteet== Luokka:Anomodontia
Törmäviini

Törmäviini (Vitis riparia) on Pohjois-Amerikassa luonnossa kasvava viiniköynnös. Se on Pohjois-Amerikan luonnonvaraisista viinikönnöksistä yleisin ja levinnyt pohjoisempaan kuin muut lajit.Arboretum Mustila: Vitis riparia - törmäviini Viitattu 2.7.2020. Sen lajikkeita kasvatetaan erityisesti aitoviinin perusrungoksi, ja myös koristekasviksi. Sitä on käytetty myös risteytyksiin muiden viinilajien kanssa, sillä luontaisen levinneisyysalueensa ansiosta se kestää hyvin kylmää. Törmäviini on puutuvavartinen köynnös, joka kiipeää tuen ympärille kiertyvien kärhien avulla. Sormiliuskaiset lehdet kasvavat 5–20 senttimetrin levyisiksi, ja kasvavat vuorottain köynnösvarressa. Kukat ovat yksikotisia, tuulipölytteisiä, ja niistä kypsyy hedelmä eli rypäle. Esimerkiksi Minnesotan yliopistossa (erityisesti Elmer Svenson) suoritettiin 1900-luvun loppupuolella laajamittaista jalostustyötä, jossa törmäviini on antanut perimäänsä lukuisille kylmänkestäville viinlajikkeille. Törmäviiniä perimässään omaavia lajikkeita ovat mm. Beta, Summersweet, Somerset Seedless ja Edelweiss. == Lähteet == Luokka:Viiniköynnökset
Igor Ožiganov

Igor Ožiganov (s. 13. lokakuuta 1992 Krasnogorsk, Venäjä) on venäläinen jääkiekkopuolustaja, joka pelaa KHL-joukkue SKA Pietarissa. Hän on edustanut aiemmin KHL:ssä HK Sibir Novosibirskia, Amur Habarovskia, TsSKA Moskovaa sekä Ak Bars Kazania. Kaudella 2010–2011 alkaneella KHL-urallaan hän on pelannut 423 KHL:n runkosarjaottelua tehopitein 39+102=141 ja 77 pudotuspeliottelua tehopistein 10+14=24. ==Lähteet== * https://en.khl.ru/players/16010/ Luokka:Venäläiset jääkiekkoilijat Luokka:Vuonna 1992 syntyneet Luokka:Elävät henkilöt
Honor 6

Honor 6 on Huawein valmistama älypuhelin joka julkaistiin vuonna 2014. Siinä on käyttöjärjestelmänä Android 4.4.2 (Kitkat) joka on päivitytetty myöhemmin versioon 5.1.1 (Lollipop). == Ominaisuudet == Honor 6:ssa on Android 4.4.2 Huawein omalla Emotion UI 2.3 -käyttöliittymällä. Puhelimessa on paikka micro- SIM-kortille ja SD-muistikortille (maksimi 32 Gb) paikan. === Kamera === Honor 6:ssa on 13 megapikselin takakamera kaksois-LED-salamalla. Takakameran maksimiresoluutio on 4 160 x 3 120 pikseliä. Etukameran tarkkuus on kahdeksan megapikseliä. Honor 6:llä voi ottaa videoita korkeintaan 1080p-laadulla ja 30 fps:n nopeudella. === Käyttöjärjestelmä === Honor 6:ssä on Android 4.4.2 (Kitkat), johon tuli päivitys 5.1.1 (Lollipop). Honor 6:n CPU Octa-core (4 × 1,7 GHz Cortex-A15 & 4 × 1,3 GHz Cortex-5). Honor 6:ssa on sisäistä muistia 32GB, 3GB RAM. == Honor 6 Plus == Honor 6 Plussassa on käyttöjärjestelmänä Android 4.4 (EMUI 3.0), sen mitat ovat 150,5 × 75,7 × 7,5 mm, painoa on 165 g, näyttönä on 5,5" IPS, 1 920 × 1 080 tarkkuudella, prosessori on 8-ytiminen 1,8 GHz Kirin 925. Ramia on 3 GB ja flash-muistia 32 GB ja paikka microSD- kortille. Takana on 8 + 8 MP tuplakamera ja edessä 8 MP kamera kiinteällä tarkennuksella. Akku on todella iso; 3 600 mAh. == Lähteet == Luokka:Android- pohjaiset laitteet Luokka:Huawein matkapuhelimet Luokka:Kosketusnäytölliset älypuhelimet Luokka:Vuoden 2014 matkapuhelimet
Martti Suosalo (teatterinjohtaja)

Martti Aleksander Suosalo (vuoteen 1906 Finni, 14. lokakuuta 1902 Messukylä – 6. kesäkuuta 1954 Sodankylä) oli suomalainen näyttelijä ja teatterinjohtaja. Pietarsaaressa varttunut Suosalo oli vuodesta 1921 lähtien näyttelijänä Vaasan Työväen Teatterissa, josta hän siirtyi Rovaniemen Työväen Näyttämön johtajaksi vuonna 1927. Varsinaiselta ammatiltaan Suosalo oli mainosmaalari. Martti Suosalon puoliso oli Aili Irene Nygård (1905–1996). Hänen isänsä oli Suomen sisällissodan aikana Pietarsaaren teloituksissa ammuttu entinen kansanedustaja Kalle Suosalo ja veljet kansanedustaja Vilho Suosalo ja punaupseeri, sodanjälkeinen kommunistiaktiivi Lauri Suosalo. Martti Suosalo on myös vuonna 1962 syntyneen näyttelijä Martti Suosalon isoisä. Hänet on haudattu Rovaniemen IV hautausmaalle. == Lähteet == Luokka:Suomalaiset teatterinäyttelijät Luokka:Suomalaiset teatterinjohtajat Luokka:Vuonna 1902 syntyneet Luokka:Vuonna 1954 kuolleet
Spring Session M

Spring Session M on yhdysvaltalaisen uuden aallon yhtyeen Missing Personsin esikoisstudioalbumi, joka julkaistiin Capitol Records -levy-yhtiöllä 8. lokakuuta 1982. Albumin nimi on anagrammi yhtyeen nimestä. Sen tuotti Ken Scott ja sen kappaleet tekivät Terry Bozzio, Dale Bozzio ja Warren Cuccurullo. Spring Session M sijoittui Billboard 200 -albumilistan 17. sijalle. Recording Industry Association of America myönsi 20. tammikuuta 1983 albumille kultasertifikaatin. Albumilta julkaistiin neljä singleä: ”Words”, ”Windows”, ”Destination Unknown”, and ”Walking in L.A.” Kaikki singlet sijoittuivat Billboard Hot 100 -singlelistalle. ==Kappaleet== ==Kokoonpano== ===Missing Persons=== * Dale Bozzio – laulu * Terry Bozzio – laulu, koskettimet, syntetisaattori, rummut, lyömäsoittimet * Warren Cuccurullo – kitara, laulu * Chuck Wild – syntetisaattori, koskettimet * Patrick O’Hearn – bassokitara, koskettimet, syntetisaattori ===Tuotanto=== * Ken Scott – tuottaja, äänisuunnittelija * Brian Leshon, Phil Jost, Ralph Sutton – avustavat äänisuunnittelijat * Glen Wexler – valokuvaus, art director, design * Bernie Grundman – äänen masterointi * Chateau Recorders – studio ==Arvostelut== *AllMusic: ==Lähteet== Luokka:Missing Personsin albumit Luokka:Vuoden 1982 esikoisalbumit
Ojukkaviini

Ojukkaviini tai tarhaojukkaviini (Vitis labrusca) on Pohjois-Amerikassa kasvava viiniköynnös. Sen lajikkeita kasvatetaan erityisesti aitoviinin perusrungoksi ja myös koristekasviksi. Sitä on käytetty myös risteytyksiin muiden viinilajien kanssa, sillä luontaisen levinneisyysalueensa ansiosta se kestää hyvin kylmää. Ojukkaviiniä perimässään omaavista hybridilajikkeista käytetään joskus nimitystä tarhaojukkaviinit (Vitis Labruscana-ryhmä). Ojukkaviinillä ja sen risteytyksillä on usein sille ominainen melko voimakas kitkerä sivumaku, jota englanniksi kuvataan termillä "foxy", juontuen köynnöksen englanninkielisestä nimestä "fox grape". 1920-luvulla pystyttiin erottamaan tämän aromin lähteeksi ojukkaviinin suurina pitoisuuksina sisältämä metyyliantranilaatti. == Tarhaojukkaviinilajikkeita == === Tummia === *’Concord’ *’Spulga’ *’Zilga’ (risteytys tarhaojukkaviiniä, aitoviiniä ja amurinviiniä) === Vaaleita === *’Supaga’ == Lähteet == == Aiheesta muualla == * Kassu – Kasvien suomenkieliset nimet: Ojukkaviini (Vitis labrusca) * Puutarha.net: Ojukkaviini (Vitis labrusca) * ITIS: Vitis labrusca * United States Department of Agriculture (USDA): Vitis labrusca * Flora of North America: Vitis labrusca * Centre for Agriculture and Biosciences International (CABI): Vitis labrusca (fox grape) Luokka:Viiniköynnökset
Saint-Flour (Cantal)

Saint-Flour on kunta keskisessä Ranskassa Cantalin departementissa Auvergne- Rhône-Alpesin alueella. Kaupungilla on kaksi keskustaa. Yläkaupunki (ville haute) sijaitsee jyrkän tulivuoren laella. Sieltä on näköala Anderjoen laaksoon, missä on alakaupunki (ville basse). Yläkaupungin keskiaikaisia katuja reunustaa historiallisesti arvokkaita rakennuksia. Myös osa kaupungin muureista ja porteista ovat yhä jäljellä. 1400-luvulta peräisin oleva Saint- Pierren katedraalin erikoisuus on mustan Kristuksen patsas.Auvergnen matkailusivut Tiedosto:SaintFlourCathedrale_01.jpg|Saint-Pierren katedraali Tiedosto:Saint_Flour,_Cantal,_France._Cathédrale_St_Pierre_%2Borgues%2Bfresque%2Bchrist_noir_04.jpg|Mustan Kristuksen patsas ==Lähteet== ==Aiheesta muualla== Luokka:Cantalin kunnat
Ratsastavat hurjat

Ratsastavat hurjat (Silver Lode) on Allan Dwanin ohjaama lännenelokuva vuodelta 1954. Elokuva edustaa Hollywoodin kommunistivainoista inspiraation saaneita elokuvia. Elokuva on saanut vaikutteita Sheriffistä, joka kuuluu samaan Hollywoodin kommunistivainoja kommentoivien elokuvien joukkoon. Elokuvassa sheriffinä esiintyvä roisto McCarty, jonka nimi viittaa senaattori Joseph McCarthyyn ja epäamerikkalaista toimintaa tutkivaan komiteaan, saapuu pikkukaupunkiin pidättämään Dan Ballardia (John Payne). Viaton mies joutuu syytetyksi murhasta, ja lähes koko yhteisö hylkää hänet, uskollista morsianta lukuun ottamatta. == Lähteet == == Aiheesta muualla == * * * * Luokka:Yhdysvaltalaiset lännenelokuvat Luokka:Vuoden 1954 yhdysvaltalaiset elokuvat
Apollonin temppeli (Metapontion)

Apollonin temppeli oli antiikin aikainen Apollonille omistettu kreikkalainen temppeli Metapontionissa Suur-Kreikassa eli Magna Graeciassa, nykyisessä Italiassa. Sen rauniot sijaitsevat Metapontionin arkeologisella alueella nykyisessä Bernaldan kunnassa noin kilometrin luoteeseen nykyisestä Santa Palaginasta. == Historia == Metapontionin Apollonin temppeli oli kaupungin muurein ympäröidyn kaupunkialueen tärkein pyhäkkö. Sen oletetaan olleen omistettu Apollonille epiteetillä Lykeios Nikaios. Tutkimuksessa se on tunnettu myös nimellä Temppeli A. Temppeli oli rakennettu kahdessa eri vaiheessa, jotka tunnetaan nimillä AI ja AII. Temppeli AI:sta rakennettiin arkaaisen kauden loppupuoliskolla noin vuosina 570–540 eaa., mutta se jäi keskeneräiseksi. Temppeli AII:n rakentaminen alkoi klassisella kaudella 400-luvun eaa. puolessa välissä, jolloin vanha temppeli purettiin. Temppeli AII tuhoutui 300-luvun eaa. loppupuolella todennäköisesti lukaanien vallattua alueen. == Rakennus == Temppeli sijaitsi kaupungin agoran eli kokoontumis- ja kauppapaikan länsipuolella. Temppelin AI koko oli noin 23,2 × 46,4 metriä. Temppelin AII koko oli puolestaan noin 22,7 × 52,5 metriä (stylobaatin koko noin 20,5 × 50 metriä), ja se käytti vanhan perustuksia, joskin se oli rakennettu hieman eri linjassa. Temppelissä AII oli oletettavasti kahdeksan pylvästä lyhyillä ja 17 pylvästä pitkillä sivuilla, joskin pylväiden määräksi on aiemmin ehdotettu myös 9 × 18. Kumpikin rakennusvaihe edusti doorilaista tyyliä. Temppeli AII, joka tunnetaan paremmin, oli arkkitehtuuriltaan harvinainen. Siinä oli itäpäässä eli sisäänkäynnin puolella propteron eli kaksi riviä pylväitä. Taempi rivi oli samassa linjassa pitkien sivujen kolmansien pylväiden kanssa. Sisällä temppelissä oli poikkeuksellisen pitkä ja kapea naos eli cella, jonka kummallakin pitkällä sivulla oli seitsemän pylvästä. Naoksen etu- eli itäpuolella oli pronaos, jossa ei ollut tavanomaisia anta-seinien välisiä pylväitä. Rakennuksessa ei ollut myöskään takapäädyn opisthodomosta tai adytonia. Temppelin tyyli on arkaainen ja se muistuttaa monella tavoin Syrakusan Apollonin temppeliä sekä Selinuksen niin kutsuttua Temppeliä C. Temppelistä on löydetty muun muassa marmorinen kuros- patsas. Temppelin alttari oli tavan mukaan ulkona sen itäpuolella. Se oli temppeliä AII varhaisempi ja samassa linjassa AI:n kanssa. == Lähteet == == Aiheesta muualla == Luokka:Antiikin Kreikan temppelit Luokka:Metapontionin rakennukset ja rakennelmat
Crypta Neapolitana

Crypta Neapolitana (lat., ) on antiikin aikainen, roomalaisella ajalla rakennettu tunneli Napolissa Italiassa. Tunneli rakennettiin alun perin Rooman varhaisella keisarikaudella, ja sen suunnitteli keisari Augustuksen arkkitehti Cocceius Auctus, joka suunnitteli samanlaisen tunnelin myös Cumaesta Avernus- järvelle. Tunneli valmistui alun perin noin vuonna 37 eaa. Sen mainitsevat muun muassa SenecaSeneca: Kirjeet Luciliukselle 57.1–2. ja Petronius.Petronius, katkelma 16. Tunneli kulkee Posilipon kukkulan, antiikin Pausilypoksen kukkulan (lat. Mons Pausilypus), läpi. Sitä pitkin kulki tie, joka yhdisti antiikin Neapoliin kaupungin lännempänä sijaitsevaan Puteoliin. Tietä varten rakennettiin tunneli, koska kukkula muodosti merkittävän esteen ja hankaloitti kulkemista paikkojen välillä. Vaihtoehtoinen, pidempi tie kulki ylhäältä kukkuloiden kautta. Tunneli on kaivettu kukkulan tuffikiveen. Sen pituus on nykymuodossaan noin 711 metriä, leveys noin 4,5 metriä ja korkeus noin 4,6–5,2 metriä. Leveys mahdollisti kaksien hevoskärryjen kulkemisen rinnakkain. Tunneliin johtaa viistosti ylhäältä kummankin pään suunnasta ilmastointi- ja valokuilut, joista idänpuoleinen on 145 metriä pitkä ja lännenpuoleinen 100 metriä pitkä. Tunnelia kunnostettiin ja uusittiin usein jo antiikin aikana, joten alkuvaiheessaan se saattoi olla pienempi. Tämän lisäksi tunnelia on laajennettu ja korjattu ainakin vuosina 1455, 1548, 1748 ja vielä 1893, minkä seurauksena se on pitkälti menettänyt antiikinaikaisen olemuksensa. Tunnelia on muun muassa korotettu alentamalla sen lattiatasoa. Tunneli oli käytössä aina vuoteen 1917 saakka. Nykyisin saman kukkulan ali kulkee antiikinaikaisen tunnelin lisäksi kaksi auto- ja kaksi rautatietunnelia. Tunnelin itäpää on Parco Vergiliano a Piedigrotta -puistossa () ja länsipää Via della Grotta Vecchia -kadun itäpäässä (). Heti tunnelin itäpään suuaukon vieressä sijaitsee Vergiliuksen haudaksi kutsuttu antiikin aikainen hautarakennus. Parco della Grotta di Posillipo10.jpg|Tunnelin itäpään suuaukko. Crypta Neapolitana - Fuorigrotta's side.JPG|Tunnelin länsipään suuaukko. Abraham-Louis-Rodolphe Ducros - Crypta Neapolitana.jpg|Maalaus tunnelin suusta 1700-luvulta, Abraham-Louis-Rodolphe Ducros. == Lähteet == == Aiheesta muualla == Luokka:Napolin rakennukset ja rakennelmat Luokka:Napolin historia Luokka:Tieliikennetunnelit Luokka:Italian liikenne Luokka:Rooman valtakunta